KOMMISSIONENS FORORDNING (EF) Nr. 2469/95 af 24. oktober 1995 om ændring i oksekødssektoren af forordning (EF) nr. 1566/95 og (EF) nr. 1941/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2179/95 af 8. august 1995 om autonom og midlertidig tilpasning af visse landbrugsindrømmelser i Europaaftalerne og om ændring af forordning (EF) nr. 3379/94 om åbning og forvaltning af visse EF-kontingenter i 1995 for visse landbrugsprodukter og øl, for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), særlig artikel 8, og

ud fra følgende betragtninger:

Rådet har ved forordning (EF) nr. 2179/95 fastsat en tilpasning af visse indrømmelser, bl.a. vedrørende levende kvæg, som fastsat i Europaaftalerne med Ungarn, Polen, Slovakiet, Tjekkiet, Rumænien og Bulgarien; dog finder iværksættelsen af disse indrømmelser først sted, når de pågældende lande har truffet tilsvarende foranstaltninger;

de ovennævnte lande har nu truffet eller vil snart træffe sådanne foranstaltninger; der skal derfor med virkning fra 1. juli og indtil den 31. december 1995 foretages ændringer af følgende forordninger:

- Kommissionens forordning (EF) nr. 1566/95 af 30. juni 1995 om fastsættelse for anden halvdel af 1995 af foranstaltninger til forvaltning af indførslen af visse former for levende kvæg (2)

- Kommissionens forordning (EF) nr. 1941/95 af 4. august 1995 om åbning for andet halvår 1995 og fastlæggelse af gennemførelsesbestemmelser med hensyn til toldkontingenterne for levende kvæg af en vægt på 160 til 300 kg med oprindelse i og indført fra Polen, Ungarn, Tjekkiet og Slovakiet (3), ændret ved forordning (EF) nr. 2017/95 (4);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 1566/95 foretages følgende ændringer:

1) Artikel 1 affattes således:

»Artikel 1

Bortset fra indførsler under Kommissionens forordning (EF) nr. 1462/95 (*) og (EF) nr. 1941/95 (**) underkastes indførsel til Fællesskabet af levende kvæg henhørende under KN-kode 0102 90 05, 0102 90 21, 0102 90 29, 0102 90 41 og 0102 90 49, som omhandles i artikel 1, stk. 1, litra a), i forordning (EØF) nr. 805/68, fra de i bilag I omhandlede tredjelande de i nærværende forordning fastsatte forvaltningsforanstaltninger.

(*) EFT nr. L 144 af 28. 6. 1995, s. 6.

(**) EFT nr. L 186 af 5. 8. 1995, s. 26.«

2) I artikel 2, stk. 1, indsættes følgende afsnit:

»For disse dyr nedsættes værditoldsatsen og de specifikke toldsatser, der er fastsat i den fælles toldtarif (FTT), med 80 %.«

Artikel 2

I forordning (EF) nr. 1941/95 foretages følgende ændringer:

1) Titlen til forordningen affattes således:

»om åbning for andet halvår 1995 og fastlæggelse af gennemførelsesbestemmelser med hensyn til toldkontingenterne for levende kvæg af en vægt på 160 til 300 kg med oprindelse i visse tredjelande«.

2) I artikel 1, stk. 1, indsættes ordene »Rumænien, Bulgarien, Estland, Letland, Litauen« efter »Tjekkiet«.

3) Artikel 1, stk. 2, affattes således:

»2. For disse dyr nedsættes værditoldsatsen og de specifikke toldsatser, der er fastsat i den fælles toldtarif (FTT), med 80 %.«

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli til den 31. december 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 223 af 20. 9. 1995, s. 29.

(2) EFT nr. L 150 af 1. 7. 1995, s. 24.

(3) EFT nr. L 186 af 5. 8. 1995, s. 26.

(4) EFT nr. L 197 af 22. 8. 1995, s. 5.